
AUCTORE  ANDREA  BULLIONS. 


Inter  morbos  varios  et  fere  innumeros,  quibus 
genus  humanum  obnoxium  est,  nullus  attentio¬ 
nem  medici,  prae  eo,  de  quo  consilium  est  mihi 
in  hoc  opusculo  agere,  sibi  vindicat ;  quippe 
qui  longe  lateque  per  populos  grassetur,  et  pe¬ 
riculum  summum  inferat ;  nec  juvenes  viribus 
freti,  nec  labentibus  annis  fractique  debiles  se¬ 
nes,  hac  dirissima  peste  incolumes  sint. 

DE  TYPHO. 


DEFINITIO. 

* 

A  Culleno  celeberrimo.  Typhus  ad  classem 
Pyrexiarum  ordinemque  Febrium  refertur,  at¬ 
que  verbis  sequentibus  definitur : 

«  Morbus  contagiosus  ;  calor  parum  auctus ; 
“  pulsus  parvus,  debilis,  plerumque  frequens  j 
46  urina  parum  mutata ;  sensorii  functiones  plu- 
“  rimum  turbatas ;  vires  multum  imminutae.” 

In  hac  definitione,  et  sub  hoc  nomine,  omnes 
febres  contagiosas,  praeter  synochum,  Cullenus 
comprehendere  vult ;  sed  hic  quoque,  pro  varie¬ 
tate  tantum,  ut  Professori  Gregory  visum  est, 
haberi  debet. 


HISTORIA  MORBI. 

Quamdiu  post  corpus  causis  excitantibus  ob¬ 
jectum  morbus  in  eo  latere  possit,  inter  medicos 

adhuc  parum  constat :  hoc  pendere  videtur,  ex 
proclivitate  corporis  ad  contagionem  recipien¬ 
dam  ;  cceli  intemperie  ;  vehementia  contagii ; 
et  temperamentis  aegrorum  diversis. 

Plerumque  post  quosdam  dies  elapsos,  aeger 
de  languore  et  debilitate  conqueritur ;  languent 
oculi,  dolent  dorsum,  partesque  extremae,  quae 
solito  infirmiores  sunt.  Caput  vertigine  aut  pon¬ 
deris  sensu  aut  dolore  laborat;  mens  subinde 
vagatur ;  tremunt  manus ;  depressio  est  quo¬ 
que  animi ;  molestiae  sensus  totum  corpus  per¬ 
vadit. 

Friget  aegrotans  et  ad  focum  diu  assidet ;  fre¬ 
quentes  insuper  alternationes  frigoris  calorisque 
sibi  invicem  succedunt,  donec,  sensu  frigoris 
brevi  tempore  omnino  cessante,  calor  corporis 
major  solito  fiat.  Nox  est  inquieta,  et  somnus, 
si  quando  accesserit,  plerumque  brevi  aufertur, 
et  parum  reficit.  Pulsus  debilis  et  plerumque 
frequens ;  respiratio  difficilis,  praesertim  sub 
nocte  ;  lingua  etiam  muco  tenui  et  subalbido 
obtecta  ;  ventriculus  languidus  omnes  cibos  re¬ 
cusat,  sed  praesertim  ex  carne  confectos  ;  nau- 

sea  et  nonnunquam  vomitus  una  cum  siti  adest  ; 
alvus  adstricta  est.  Hoc,  vel  modo  simili,  per 
primos  dies,  afficitur  aegrotus. 

Die  quinto  vel  sexto,  interdum  aliquanto  ci¬ 
tius  seriusve,  omnia  haec  signa  graviora  fiunt ; 
et  viribus  fractis,  de  debilitate  adeo  magna  con* 
queritur  aeger,  ut  syncope,  cum  erectam  posi¬ 
tionem  tenere  conatur,  urgeat.  Horror,  verti¬ 
go,  et  capitis  dolor  magis  magisque  nunc  sae¬ 
viunt  ;  et  tinnitus  aurium,  necnon  delirium, 
supervenit.  Oppressio  circa  praecordia  labo¬ 
riosa,  nausea,  vomitus,  et  dolor  partium  corporis 
diversarum  vehementius  opprimunt ;  omnia  quae 
signa  ad  vesperum  semper  augentur,  plerumque 
cum  remissione  matutina. 

Interdum  vultus  confusus  et  rubescit;  tu¬ 
nica  albuginea  oculorum  sanguine  turgida, 
et  indistincta  est;  arteriae  temporales  fortiter 
micant,  et  caput  admodum  dolet :  nunc  adest 
saepe  delirium,  nonnunquam  vehemens,  plerum¬ 
que  autem  generis  demissi ;  calor  quoque  ad 
gradum  102dum,  104tum,  et  interdum  usque  ad 
105tum  thermometri  Fahrenheitii ;  raro  altius 

ascendit,  sed  nonnunquam  etiam  parum  auge¬ 
tur. 

Superficies  linguae,  initio,  subalbida  est  ;  nunc 
arida,  et  crusta  nigra  glutinosa  tecta  evadit : 
per  totum  morbi  decursum  interdum  est  mollis 
et  humida,  margine  luteolo  vel  subviridi  per¬ 
stante.  Gustus  saepe  depravatur.  Sitis  plerum¬ 
que  non  adest  magna,  interdum  vero  haud  se¬ 
danda.  Modo  aeger  potum  omnigenum,  utpote 
gustui  maxime  ingratum,  aversatur  et  respuit. 

Toto  corpore  adeo  laborante,  pulmonibus  sua 
mala  haud  desunt.  Respiratio  summo  labore 
perficitur  ;  suspiria  ab  imo  pectore  crebro  du¬ 
cuntur;  aegrum  anxietas  et  sensus  alicujus  prae¬ 
cordia  quasi  constringentis  invadunt.  Morbo 
ingravescente,  spiritus  fervidus,  foetidus,  ingra- 
tusque  est,  et  dentium  radices  crusta  nigricante 
obducuntur.  Urina  primo  pallida  et  limpida 
est,  vapidae  cerevisiae  haud  absimilis ;  sed,  in 
processu  morbi,  fusca  vel  nigra,  cum  foetore 
putrido,  fit :  nunc  alvus  saepe  laxa  fit,  et  dejec¬ 
tiones  virides  vel  nigrae,  frequenter  admodum 
foetidae  et  sanguine  mistae,  interdumque  tormi¬ 
nibus  comitata?. 

Morbo  ineunte,  auditus  nonnunquam  acutis- 
simus  est ;  modo  vero  surditas  accedit :  modo 
per  morbi  decursum  auditus  multo  fit  he¬ 
betior.  Vitiatus  est  quoque  sensus  visus  $  et 
fine  fatali  instante,  subinde  exilit  aegrotus,  et 
appetere  res,  quas  conspicit,  ante  ipsum  transe¬ 
untes,  conatur,  vel  digitos  applicat  stragulis, 
quae  ipsi  virgata  vel  cum  maculis  nigris  obtecta, 
apparent.  Pulsus  frequentissimus,  nonnunquam 
abnormis  vel  intermittens,  adeoque  debilis,  ut 
vix,  aut  ne  vix  quidem  enumerari  possit,  evadit. 

Stadiis  morbi  postremis,  sanguis  sub  cutem  in¬ 
terdum  effunditur,  cui  petechiae  vel  vibices  at¬ 
tribuenda e  sunt.  Hae  petechiae,  modo  subfuscae, 
modo  lividae,  in  variis  corporis  partibus,  sed  po¬ 
tissimum  in  pectore  dorsoque  apparent.  Aph¬ 
thae  coloris  albidi,  fusci  vel  subnigri,  saepe  in 
ulcera  abeuntes,  in  faucibus  haud  raro  cernun¬ 
tur. 

Interdum  est  proclivitas  ad  gangraenam,  quae 
in  illis  corporis  partibus  pressurae  expositis  po¬ 
tissimum  apparet ;  et  haemorrhagiae  e  naribus, 
gingivis,  et  aliis  partibus  nonnunquam  erum- 

punt.  ^Eger,  ore  aperto,  resupinus  jacet,  et  ad 
lectum  imum  delabitur ;  raro  se  movet,  vel 
corporis  posituram  mutat.  Omnes  nervi  tre¬ 
moribus  et  vellicationibus  multum  affecti  obser¬ 
vantur.  Subsultus  tendinum,  cum  manuum  mo¬ 
tibus  non  voluntariis  succedit.  Jamjam  deliri¬ 
um  gravius  urget,  et  aeger  disjuncta  mussitat,  et 
quae  nemo  astantium  intelligere  valet. 

Tandem,  signis  omnibus  gravioribus  factis,  de¬ 
bilitas  magis  magisque  urget ;  sudores  frigidi 
glutinosique,  copiosiores  et  constantiores  fiunt ; 
odor  foetidus  totum  corpus  pervadit ;  faeces  uri¬ 
namque  aeger  inscius  reddit ;  singultus,  tremo¬ 
res  universi,  diarrhoea  perpetua  et  convulsiones 
superveniunt. 

Tempus  quo  hic  morbus  cursum  suum  com¬ 
plet,  in  diversis  casibus,  valde  variat :  interdum 
aeger  non,  nisi  post  aliquot  dies,  sese  in  lecto 
continet,  sed  plerumque  sub  hebdomadae  initio 
tertiae  tantum  decedere  incipit :  non  quidem  ex¬ 
empla  desunt,  in  quibus  ad  hebdomadam  quin¬ 
tam  vel  sextam  sese  protraxit. 

DE  CAUSIS  PRiEDISPONENTIBUS. 

Inter  causas  praedisponentes,  omnia,  quae  cor¬ 
pus  humanum  debilitent  et  infirment,  medici  an¬ 
numeraverunt  ;  scilicet,  pervigilium,  Venus  im¬ 
modica,  et  intemperantia  omnigena;  fatigatio 
magna,  quacunque  via  inducta  ;  morbi  praeeun¬ 
tes  corpus  reddentes  infirmum  ;  exinanitiones 
nimiae ;  vita  studiosa  et  sedentaria.  Affectus 
animum  deprimentes,  anxietas  nimirum,  moeror 
vel  metus,  ad  hunc  morbum  etiam  praedisponunt. 
Eosdem  effectus  habere  solent  concoctio  tarda 
vel  prava  ;  frigus,  praesertim  humori  junctum  ; 
aer  inquinatus,  et  diaeta  tenuis  atque  parca,  vel 
e  rebus  parum  nutrientibus  constans.  Omnia 
vel  plura  horum,  simul  concurrentia,  corpus 
humanum  ita  debilitant,  ut  hoc  magis  causis  ex¬ 
citantibus  opportunum  reddant. 

DE  CAUSIS  EXCITANTIBUS. 

Halitus  ex  corpore  humano,  vel  ex  substantiis 
putridis,  sive  ex  animalium  excretis,  sive  ex  ca¬ 
daveribus,  magna  copia  collectus,  vires  acquirit, 
adeo  ut  corpori  humano,  potissimum  ei  obnoxio, 
admotus,  morbum,  de  quo  agitur,  excitet.  Ha¬ 
litus  vel  effluvia  sic  potens  contagium  vocatur. 

Contagium,  ex  corpore  humano,  vel  sano  vel 
morbido,  saepe  oritur  ;  halitum  enim  pulmonum 
materiamque  subtilissimam  ab  omni  cutis  fora¬ 
mine  continuo  manantem,  si  diu  eodem  in  loco 
coercita  sint,  neque  per  auras  diffusa,  egregie 
acria  evadere,  febrisque  admodum  contagiosae 
causam  praebere  excitantem,  quorum  non  de¬ 
sunt  plurima  exempla,  satis  manifestum  est. 
Contagium,  igitur,  ex  carceribus  et  valetudina¬ 
riis,  sed  praecipue  ex  valetudinariis  castrensibus 
et  classiariis,  atque  ex  navibus  carcerariis,  ob 
has  causas,  originem  saepe  ducit.  Domus  pau¬ 
perum,  praecipue  magnis  in  oppidis  ac  caenosis. 

qui,  ut  frigus  hibernum  vitent,  ostia  fenestrasque 
claudunt,  quo  et  lux  et  aer  purus  excluduntur, 
munditia  simul  non  servata,  receptacula  typhi 
saepissime  evadunt.  Secundum  auctores,  efflu¬ 
via  ex  corporibus  hominum  quibusdam  morbis 
laborantium  orta,  hanc  febrem  saepe  excitant. 
Inter  causas  excitantes,  exhalationes  ex  rebus 
putridis  natae,  atque  miasmata  paludum,  etiam 
enumerantur. 

Contagium  semel  generatum  contactu,  vento, 
vestibus,  et  mercium  colligatorum  sarcinis,  pro¬ 
pagari  potest.  Aliquando  etiam  supellectili, 
domum  parietibus,  quae  penetraverit,  diu  in¬ 
haeret,  et,  occasione  oblata,  identidem  familiam 
typho  afficit.  Materiae  ita  vitiatae  medicis  fomi¬ 
tes  appellantur  ;  quae  illud  saepe  diu  conservant, 
etiamque  ad  distantiam  magnam  vehere  pos¬ 
sunt.  In  iis  enim  latens,  in  alias  aliasque  urbes 
et  regiones  invehitur,  et  interdum  navibus  mer¬ 
catoriis  trans  mare  trajectum,  terris  longinquis 
incubat,  et  incolas  inopinantes  acervatim  ene¬ 
cat.  Hoc  saltem  affirmant  omnes  auctores  quivde 
contagio  disserunt.  Morbum  ex  fomitibus  con- 


DE  TYPHO. 


11 


tractum  magis  periculosum  esse  quam  ex  ho¬ 
mine  ipso  laborante,  medicis  vulgo  creditum 
est.  “  It  appears  to  me  probable,”  inquit  ce- 
leb.  Cullenus,  “  that  contagions  as  they  arise 
cc  from  fomites,  are  more  powerful  than  as  they 
<c  arise  immediately  from  the  human  body.” 

Neque  contagium  longe  lateque  per  auram 
se  dispergit ;  sed  non  in  typho  solum,  verum 
etiam  in  omnibus  aliis  morbis  contagiosis,  for¬ 
tasse  ad  paucas  ulnas,  verisimile  ad  paucos  pe¬ 
des,  tantum  ab  aegrotis  in  aera  extendit.  Huc 
illuc  tamen  vento  pervehitur,  et  morbus  ad  dis¬ 
tantiam  e  corporibus  febricitantium  haud  par¬ 
vam  hoc  modo  impertiri  potest.  Res  sic  exis- 
tere,  id  quod  fore  juridico  Londini  (Anglice 
Old  Bailey)  olim  accidit,  satis  demonstrat.  Aer 
quoque  humidulus  et  impurus  ad  contagium 
vulgandum  multum  operae  confert. 

DE  DIAGNOSI. 

Morbus  solus,  a  quo  summi  sit  momenti 
typhum  distinguere,  Synocha  est.  Typhus  pul¬ 
su  frequente,  debilitate  perinsigni,  et  interdum 
subita ;  modo  lento  aliquandoque  leni,  quo  saepe 
impetum  facit ;  necnon  genere  nervoso  pluri¬ 
mum  laborante,  facile  dignoscitur.  Dum  quoque 
in  synocha  facies  rubra,  in  hoc  pallida  est,  et 
animus  admodum  demissus. 

Synocha,  per  totum  ejus  decursum,  signa  gra¬ 
viora,  et  quoque  diathesin  phlogisticam  ma¬ 
nifestat  :  atque  prae  caeteris  robustos  invadit. 
Typhus,  contra,  laxos,  generisque  nervosi  debi¬ 
les,  plerumque  infestat. 

DE  PROGNOSI. 

Symptomatum  faustorum  et  infaustorum  vim 
annotando,  prognosis  constituenda  est. 

Signa  infausta  sunt  facies  pallida  et  collapsa, 
cum  musculorum  motibus  abnormibus ;  oculi 
languidi  et  hebescentes,  cum  pupilla  magnope¬ 
re  dilatata ;  debilitas  adeo  magna,  ut  aeger  in 
latus  convertere  non  valeat,  sed  supinus  cubet, 
et  ad  imum  lectum  delabatur  $  lingua  arida, 
unaque  cum  dentibus  labiisque  crusta  subnigra 
tegitur ;  quum,  corpore  erecto,  syncope  acci¬ 
dit  :  delirium  permanens  vel  coma  supervenit : 
subsultus  tendinum  et  suppressio  urinae  eveni¬ 
unt  :  pulsus  frequens,  valde  debilis  vel  inaequa¬ 
lis,  aut  praeter  solitum  tardus  fit :  quum  spiritus 
imbecilliter,  crebro,  cum  labore  et  suspirio  fre- 
quente,  sine  primaria  pulmonum  affectione,  tra¬ 
hitur  et  emittitur ;  vox  a  naturali  multum  mu¬ 
tatur;  quum  aeger  secum  perpetuo  mussitat, 

in  vestibus  floccos  legit,  et  visus  ei  deficit,  vel 
queritur  se  videre  muscas  ante  oculos  volitantes; 
deglutitio  difficilis ;  ventriculi  debilitas,  cum 
anorexia,  nausea,  et  vomitu  ;  dejectiones  fre¬ 
quentes,  cruentas,  foetidaeque ;  quum  foetet  illi 
anima,  odor  putridus  totum  corpus  usque  perva¬ 
dit,  et  urinam  et  faeces  male  olentes  inscius  red¬ 
dit  ;  frigidis  glutinosisque  sudoribus  etiam  co¬ 
mitantibus  :  quum  singultit,  extremitates  fri¬ 
gescunt,  unguesque  livescunt ;  et  haemorrhagiae 
et  maculae  gangraenosae  in  variis  partibus  super¬ 
veniunt  :  etiam  tremores  universi,  et  convulsio¬ 
nes,  mortem  subesse  testantur. 

Caloris  tamen  sitisque  diminutio  ;  lingua  hu- 
mida  et  nitida ;  cupiditate  cibi  redeunte  ;  pul¬ 
sus  plenior,  fortior,  minusque  frequens  ;  sudores 
lenes  et  grati  per  totum  corpus  aequaliter  diffu¬ 
si  ;  atque  etiam  diarrhoea  mitis  sub  morbi  finem, 
bona  signa  habenda  sunt.  Magna  copia  urinae 
sedimentum  deponens,  exitum  quoque  benig¬ 
num  portendere  dicitur.  Faustum  est  etiam 
ubi  vox  parum  mutatur,  vel,  si  mutata  fuerit, 
ubi  naturalis  iterum  evadit.  Somnus  per  noc- 

tem,  delirium  cessans,  cum  doloris  capitis  re¬ 
missione,  spem  praebent  salutis  rediturae. 


DE  RATIONE  MEDENDI. 

In  duobus  stadiis  hujus  morbi  duo  consilia 
medendi  sese  offerunt :  nempe,  impetum  febris 
rumpere,  eique  occurrere,  si  fieri  non  potest, 
signa  urgentia  mitigare. 

Ad  primum  consilium,  duo  remedia  summis 
laudibus  merito  elata  sunt :  Affusio  Frigida,  ni¬ 
mirum,  et  Emetica. 

Frigida  affusio,  ad  febrem  invadentem  arcen¬ 
dam,  plurimum  operas  confert:  si  sine  mora 
post  impetum  adhibeatur,  et  si  calor  corporis 
non  minor  sit  quam  gradus  nonagesimus  octa¬ 
vus  instrumenti  Fahrenheitii ;  si  nullo  sensu  fri¬ 
goris,  vel  algoris,  vel  sudationis,  signis  catarrhi 
absentibus  ;  nulla  ex  tribus  magnis  cavis  corpo¬ 
ris  inflammatione  correpta;  nunc  aqua  frigida, 
tanto  melius,  si  salsa,  super  corpus  segri  nuda- 

tum  ex  alto  fundatur  ;  quo  facto,  seger  bene  sic¬ 
candus,  atque  statim  in  lecto  locandus  est. 

Post  affusionem  frigidam,  arteriarum  ictus 

validiores  et  tardiores  evadunt ;  calor  multum 

• 

imminuitur  ;  sudor  levis  et  aequalis  excitatur  ; 
dolor  capitis  et  sitis  fere  evanescunt ;  animus 
tranquillus  et  collectus  fit;  et  aegrotus  in  som¬ 
num  quietum  reficientemque  incidit.  Si  vero 
supra  modum  calor  revertit,  iterum  iterumque 
repetatur  affusio  ;  quo  vel  mitiorem  se  declarat 
febris,  vel  e  conspectu  omnino  evolat. 

Si  affusionem  frigidam  praescribere,  quia  mor¬ 
bus  aliquot  dies  jam  perstiterit,  medicus  timeat, 
ablutio  per  spongiam  corporis  aqua  frigida  vel 
tepida,  prout  calor  sit,  cum  aceto  mista,  magis 
convenit,  ad  calorem  morbi  depellendum,  et 
sudorem  eliciendum. 

Bene  notum  est  emetica,  cum  mature  adhi¬ 
beantur,  si  non  febrem  invadentem  solverint, 
saltem  leniorem  fecisse.  Emetica  non  solum 
ventriculus  depletur,  sed  etiam  totum  corpus, 
maximeque  genus  nervosum,  vehementer  con¬ 
cutiuntur,  morboque  occurritur.  Emetica  quo- 

que  alvum  movent,  cursum  humorum  ad  cutem 
promovent,  corpus  etiam  infirmant,  ideoque 
somno  fortasse  favent.  Nunquam,  tamen,  post 
quintum  vel  sextum  diem  adhiberi  debent  5  quia 
febrem  tunc  discutere  vix  possunt,  et  periculum 
est,  ne  a  debilitate  quam  inducunt, aegro  noceant. 

Inter  medicamenta  vomitoria,  ipecacuanha  et 
tartras  antimonii  praecipua  sunt 
Professor  Gregor y  hanc  febrem  ab  ipecacu¬ 
anha,  multo  saepius  et  certius  autem  tartrate 
antimonii,  discutere  valuit.  Haec  optime  adhi- 
betur  soluta  in  aqua,  et  in  dosibus  parvis  repe¬ 
titis,  usque  dum  vomitum  moverit. 

Cathartica  ad  febrem  tollendam  haud  raro 
exhibentur  ;  sed  his,  hoc  consilio,  minime  fidere 
oportet.  Sed  in  typho  praecipue  conveniunt  j 

nam  alvus  astricta  plerumque  typhum  comitans, 

* 

symptomata  omnia  intendit.  Sunt  autem  non 
solum  utilia,  ad  intestina  deplendum  ex  rebus 
acrioribus  et  putridis  quae  jam  in  corpore  sub¬ 
sunt,  et  corpori  multam  irritationem  dant,  ve¬ 
rum  etiam  ad  impetum  sanguinis  caput  versus 
auctum  tollendum.  Doctor  Hamilton  ita 

c 

scripsit  de  remediis  purgantibus :  “  I  have  di- 
«  rected  a  striet  attention  to  this  practice  for 
«  a  long  time,  and  am  now  thoroughly  persuad- 
“  ed,  that  the  full  andregular  evacuation  of  the 
ts  bowels  relieves  the  oppression  of  the  sto- 
«  mach,  cleans  the  loaded  and  parched  tongue, 
«  and  mitigates  thirst,  restlessness,  and  heat  of 
“  surface  \  and  that  thus  the  latter  and  more 
“  formidable  impression  on  the  nervous  System 
“  is  prevented,  recovery  more  certainly  and 
“  speedily  promoted,  and  the  danger  of  relaps¬ 
as  ing  into  the  fever  much  diminished. 

«  I  am  disposed  to  refer  the  superior  utility 
“  of  purgative  medicines,  in  typhus  fever,  to  the 
64  circumstance  of  their  operating  through  the 
“  whoie  length  of  the  intestinal  canal ;  to  their 
“  acting  upon  an  organ,  the  healthy  functions 
“  of  which  are  essential  to  recovery,  in  a  man- 
“  ner  that  is  consonantdo  the  course  of  nature, 
c<  by  propelling  its  contents  from  above  down- 
«  Wards  ;  and  by  their  moving  and  completely 
“  evacuating  the  feculent  matter,  which,  in  this 
“  case,  becomes  offensi  ve  and  irritating.  Con- 


DE  TYPHO. 


19 


“  stipation,  together  with  the  change  which  fe- 
“  ver  appears  to  produce  in  the  fluids  secreted 
"  into  the  intestines,  seems  to  be  the  cause  of 

«  '  V 

“  this  alteration  in  the  state  of  the  faeces. 

“  The  purgative  medicines  which  I  have 
<c  chiefly  employed  in  fever,  are,  calomel,  calo- 

i 

“  mei  and  jalap,  compound  powder  of  jalap, 
c<  aloes,  Solutions  of  any  mild  neutral  salt,  in- 
"  fusion  of  senna,  and  sometimes  the  two  last- 
“  mentioned  medicines  combined  #.5> 

Secundum  consilium  medendi  est,  ut  antea 
dictum,  signis  molestioribus  obstare. 

Opium,  quum  pervigilium  aegrum  vexat,  ad 
somnum  efficiendum,  signis  inflammationis  ab¬ 
sentibus,  dare  licet ;  si  tremores  aut  subsultus 
tendinum  aut  convulsiones  sese  ^manifestant, 
vitaeque  aegri  minitantur,  hoc  remedium  poten- 
tissimum  largiter  adhiberi  oportet. 

Vinum  rubrum,  sine  dubio  omnium  stimulo¬ 
rum  certissimum,  gratissimum  tutissimumque, 
atque  maxime  permanens,  quoque  ventriculo 


•  Vide  Hamilton  on  Purg.  Med. 

gratum  est ;  et  cum  tanto  aquse  dilui,  quantum 
parva  quantitate  adhiberi  possit,  donec  ejus 
effectus  sedulo  notaverimus.  Si  aeger  vino 
gaudet,  si  hoc  pulsus  firmat,  delirium  demissum 
minuit,  et  vires  reficit,  deinde  perstare  licebit. 
Quum  vinum  obtineri  nequit,  vel  segro  non  con¬ 
gruit,  spiritus  distillatus  multa  aqua  dilutus,  et 
cum  saccharo  commistus,  qui  vernaculo  “  whisky 
“  punck”  vocatur,  substitui  potest. 

Yesicatoria,  ad  capitis,  thoracis,  et  ventriculi 
affectus  levandos,  nunc  plerumque  tantum  usur¬ 
pantur  ;  tamen,  si  putredinis  vel  tremorum  in¬ 
dicia  apparuerint,  plane  adhiberi  non  debent  $ 
capillitii  autem  abrasio,  et  lavatio  frigida,  om¬ 
nia  commoda  ex  iis  expectanda  plerumque  pras- 
bent.  Ad  nauseam  et  vomitum  amovendum, 
haustus  salinus  effervescens  bene  respondit. 
Diasta  ex  fructibus  maturis,  sago,  ptisana,  aqua 
avenacea  decocta,  omnibusque  aliis  concoctu 
facillimis,  constare  debet.  Ad  potum  aqua  ge¬ 
lida  vel  pura  vel  acido  limonum  acidula,  cere- 
visia  tenuis,  lac  cum  aqua  mistum,  multaque 
alia  hujusmodi  maxime  conveniunt. 

Curandum  etiam  est  ut  aeri  impuro  non  ob¬ 
jiciatur  aeger ;  nam  hoc  in  casu  parum  boni  a 
remediis  fieri  potest.  Ergo  etiam  aer  purus  li¬ 
bere  in  cubiculum  febricitantis  admissus,  nequa¬ 
quam  negligi  debet.  Summa  munditia  obser¬ 
vanda  est;  hinc  indusium,  et  lodices  cubilis, 
mutare  semel  bisve  in  die  aegrum  oportet.  Prae¬ 
ter  haec,  necessarium  est,  per  cursum  totum  mor¬ 
bi,  irritationes  omnes  vitare,  praecipue  ab  calore 
externo. 

Postremo,  his  omnibus  nunc  memoratis  rite 
perpensis,  et  prudenter  adhibitis,  cum  morbus 
fauste  desierit,  et  aeger  convalescere  inceperit, 
maxima  cura  utendum  est,  ne  iterum  in  febrem 
recidat,  corpore  ejus  debili  et  tenero  manente  : 
et  monendus  est,  ut  modica  exercitatione  uta¬ 
tur,  sed  a  fatigatione,  quae  semper  nocet,  caven¬ 
dum  est. 


FINIS. 

